SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 			            Žaneta
Priezvisko:		            CSÁDEROVÁ			Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rumunsko
Mesto:				Bukurešť 
Termín:			05. – 08.5.2019
Prijímajúca organizácia:          SPORT CONVENTIONS DIVISION
Directorate of Youth and Sport
Council of Europe
Adresa:			Palace of the Parliament,
Calea 13 Septembrie, 1-3, Entrance A1
Bukurešť 050711,
RUMUNSKO

Účel cesty:	DOHOVOR PROTI DOPINGU RADY EURÓPY 
		50. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 
46. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	06.05.2019 	 09.30 – 18.00 hod. 
	07.05.2019    09.00 – 12.00 hod.
46. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY (CAHAMA)
07. 05.2019 	  13.30 - 17.00 hod.
08. 05.2019     09.30 – 16.00 hod.
	50. ZASADNUTIE MONITOROVACEJ SKUPINY 
	DOHOVORU  PROTI DOPINGU RADY EURÓPY (T-DO)  

Navštívená organizácia:	Rada Európy (Council of Europe)

Kontaktované osoby:	Zástupcovia zmluvných členských štátov Dohovoru proti dopingu Rady Európy a zástupcovia prizvaných pozorovateľov.

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej len „Dohovor”), na  ktorom  participuje  Slovenská  republika  ako zmluvná  strana. 

ZASADNUTIE  CAHAMA

ÚVOD A SÚHRNNÁ AKTUALIZÁCIA 
Otvorenie   46.  zasadnutia  CAHAMA  uskutočnil a rokovanie  viedol Rafal PIECHOTA ako predseda CAHAMA spolu s podpredsedníčkou Pia Haschke. Program 46. zasadnutia CAHAMA bol jednomyseľne schválený. Bol schválený záznam z rokovania 44. zasadnutia CAHAMA, ktorý sa konal 29.-30. októbra 2018 v Štrasburgu a záznam z mimoriadneho rokovania 45. zasadnutia CAHAMA , ktorý sa konal 30. januára 2019 v Štrasburgu.  
Za Svetovú antidopingovú agentúru (WADA) vystúpili so svojou správou p. Frederic Donzé, ktorý v súčasnosti pracuje vo WADA na pozícií výkonného riaditeľa, p. René Bouchard, ktorý pracuje ako poradca pre vládne vzťahy a pani Florence Lefebvre-Rangeon. Účastníkov oboznámili so stručným obsahom agendy WADA, ako prvé predstavili body, týkajúce sa rozhodnutia, ďalšie boli úlohy s vysokou prioritou a posledné ostatné úlohy. Úlohy budú predstavené na nasledujúcom zasadnutí Výkonného výboru WADA a Zakladajúcej rady WADA, ktoré sa budú konať 14. a 15. mája 2019 v Montreale v Kanade. Prebehla diskusia medzi zástupcami CAHAMA a zástupcami WADA.

PRACOVNÝ PROGRAM    CAHAMA   

Hlavné oblasti a spoločné pozície predstaviteľov európskych krajín na predmetnom zasadnutí WADA boli nasledovné: 

Závery stretnutia zástupcov verejných orgánov, ktoré sa konalo 14. mája 2019 v Montreale
•	Podpora p. Witolda Bańku, navrhnutého Výborom ministrov Rady Európy, ako jediného kandidáta na verejnú funkciu predsedu WADA. 
•	Spolupráca pri preskúmaní kontinentálneho prerozdelenia príspevku verejných orgánov pre rozpočet WADA a oznámiť, že Európa má v pláne znížiť tento príspevok.
•	Pokúsiť sa navrhnúť nový vzorec pre toto prerozdelenie.
Sherbrooke University Anti-Doping Curriculum/Program
•	Schváliť návrh, ktorý predložila uvedená Univerzita ohľadom spolupráce s WADA pri tvorení učebných osnov z antidopingu, investície na uvedený project by mali byť 200 000 USD a mali by sa čerpať z rozpočtu výskum na päť rokov. Požiadať o objasnenie všeobecného procesu prijímania takýchto žiadostí a zvážiť vypracovanie politiky, ktorá by sa zaoberala partnerstvom WADA a ostatných univerzít.

Strategický plán rozvoja a prístupu 
•	CAHAMA navrhuje odložiť vypracovanie strategického plánu vzhľadom na to že nie sú ešte vymenované pozície v riadiacich orgánoch WADA.   

Reformy v riadení WADA – implementačný plán
•	Podporovať naďalej tento plán ako ho navrhla WADA vrátane mimoriadneho zasadnutia výkonného výboru v januári 2020.

Nominačné komisie WADA
•	Zabezpečenie rodovej vyvážeností a rozmanitosti v zložení nominačného výboru.

Športovci
•	CAHAMA podporuje Chartu športovcov a Ombudsmana pre športovcov.

Vzdelávanie
•	Podporovať európske antidopingové organizácie ohľadom zabezpečenia globálnej implementácie štandardu vzdelávania WADA prostredníctvom výmeny skúseností a poznatkov.  
Akreditované laboratórium WADA
•	Odstránený odkaz ohľadom geografického obmedzenia počtu laboratórií.

ZASADNUTIE  T-DO 

Pracovný program rokovaní bol traktovaný v nasledovných kľúčových tematických celkoch:

ÚVOD A SÚHRNNÁ AKTUALIZÁCIA                                        

Zasadnutie viedol novozvolený predseda T-DO skupiny p. Michael Petrou. Za podpredsedu bol zvolený Michal RYNKOWSKI. Signatári Dohovoru schválili zápisnicu z minulého zasadnutia, boli oboznámení s novými materiálmi na pripomienkovanie a doplnenie. Následne bol vykonaný odpočet sekretariátu. Sergej Khrychikov informoval o aktivitách na sekretariáte Divízie konvencií v športe. Informáciu o odpočte činnosti sekretariátu Divízie konvencií v športe plénum T-DO vzalo na vedomie. 
Na diskusiu bola predložená strednodobá stratégia Dohovoru 2018 – 2020. Neboli predložené závažné zmeny. Ako nové návrhy boli predstavené nové problematické oblasti z hľadiska koordinovaného riešenia, a to: „Whistle-blower Protection“ (ochrana informátorov, ktorí nahlasujú porušenia antidopingových pravidiel), kriminalizovanie dopingu, alokovanie finančných prostriedkov na riešenie dopingu (vo vzťahu k organizácií a personálneho obsadenia). Poradné skupiny pre vedu (T-DO SCI), pre vzdelávanie (T-DO EDU), pre právne náležitosti (T-DO LI) a súlad s Dohovorom (T-DO COM) odprezentovali svoje závery z jednotlivých zasadnutí. Slovenská republika má za uvedené pracovné skupiny svojich nominantov. Okrem pracovnej skupiny T-DO COM. Z pohľadu monitorovania zmluvných členských štátov Dohovoru bol zaslaný dotazník, ktorý bude treba vyplniť do 15. júna 2019 za rok 2018. Na diskusiu bola predstavená správa z vyhodnoteného dotazníka za rok 2017. Zároveň je k dispozícií faktografické spracovanie dotazníka za rok 2017.
Monitorovacie návštevy krajín za roky 2019 -2020 sú naplánované Cyprus, Ukrajina, Taliansko, Čierna Hora, Albánsko, Bielorusko, Bulharsko. Implementácia Kódexu 2021 je naplánovaná v týchto krajinách: Maďarsko, Rakúsko, Belgicko, Francúzsko, Portugalsko, Španielsko. Na odsúhlasenie boli odprezentované hodnotiace správy z Ruska a Litvy. 
   
UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutia T-DO a CAHAMA sa uskutočnia:
-    11. - 12. septembra 2019, Štrasburg, 47th CAHAMA meeting
-    21. - 22. októbra 2019, Štrasburg, 48th CAHAMA meeting
-    22. - 23. októbra 2019, Štrasburg - 51st meeting of the Monitoring Group

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	podľa odporúčaní ohľadom národných antidopingových organizácií pokúsiť sa riešiť  efektívne a nezávislé finančné nastavenie Antidopingovej agentúry SR ako štátnej príspevkovej organizácie zapojenej na rozpočet ministerstva školstva, 
-	navrhnúť nominanta so Sekcie športu do pracovnej skupiny T-DO COMP pre súlad s Dohovorom,
-  v spolupráci s Antidopingovou agentúrou a Sekciou športu navrhnúť monitorovaciu návštevu pre Slovenskú republiku,   
-	aktívne sa zúčastňovať v pracovných skupinách T-DO ED (pracovná skupina pre vzdelávanie), (právna pracovná skupina) LI, (pracovná skupina pre vedu) SCI,
-	vyplniť v spolupráci so Sekciou športu Dotazník Rady Európy ohľadom Dohovoru proti dopingu. 

ZOZNAM OBDRŽANEJ DOKUMENTÁCIE

Materiály sú v elektronickej podobe na SADA.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport

6.	PRÍNOS 
Cieľom zasadnutí je výmena odborných znalostí a podpora pri implementácií svetového antidopingového programu. Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. O aktuálnych zmenách v technických a strategických dokumentoch WADA a dokumentoch Rady Európy bude SADA informovať športové organizácie v SR s cieľom ich prípravy na uplatňovanie aktualizácií v oblasti antidopingu do športovej praxe.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk a webovej stránke MŠVVaŠ www.minedu.sk   
Vypracoval: 	
PaedDr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 15.5.2019

Schválil: 	
JUDr. Mgr. Martina Lubyová, PhD.
ministerka školstva, vedy, výskumu a športu SR